अलगाववादी नेता की हैं ये पत्नी, पाकिस्तान में हुआ था दोनों को प्यार

(अलगाववादी नेता यासिन मालिक की पत्नी मुशहाला - फाइल फोटो)

श्रीनगर. हाल ही में पूर्व अलगाववादी नेता सज्जाद लोन और प्रधानमंत्री नरेन्द्र मोदी के बीच हुई मुलाकात ने घाटी की राजनीति को गरमा दिया हैं। जानकार इस मुलाकात को बीजेपी की सोची समझी रणनीति बता रहे हैं, क्योंकि कश्मीर में बीजेपी सीट हासिल करना चाहती है। इसलिए वह पूर्व अलगाववादी नेताओं को अपने साथ जोड़ने की कोशिश कर रही है। लोन और मोदी की मुलाक़ात ने अलगाववादी नेताओं के सामने भी एक नई चुनौती खड़ी कर दी है। कुछ समय पहले ही कश्मीर को लेकर भारत के रवैये पर अलगाववादी नेता यासिन मालिक और उनकी पत्नी मुशहाला ने तीखी टिप्पणी की थी। जहां लिबरेशन फ्रंट के नेता यासिन मलिक किसी न किसी विवाद को लेकर अक्सर सुर्ख़ियों में बने रहते हैं। चाहे वह मामला 26/ 11 हमले के मास्टर माइंड हाफ़िज़ सईद के साथ मंच साझा करने का हो या फिर कश्मीर अलगाववाद का। वहीं दूसरी ओर उनकी पत्नी मुशहाला हुसैन उनकी पेंटिंग्स के लिए मशहूर है।

पाकिस्तान में हुई थी मुलाक़ात

यासिन और मुशहाला की मुलाक़ात पहली बार पाकिस्तान में ही हुई थी। एक अलगाववादी आंदोलन के लिए यासिन पाकिस्तान गए थे, तब उन्हें सुनने मुशहाला भी आई थी। यहां यासिन के भाषणों से मुशहाला बेहद प्रभावित हुई और उन्होंने यासिन से मिलने की इच्छा अपनी मां के सामने जाहिर की। जब मां ने दोनों को मिलवाया तो मुशहाला को यासिन ने ऑटोग्राफ दिया। इस मुलाक़ात के बाद मुशहाला और यासिन के दिल मिले और दोनों ने 2009 में पाकिस्तान में ही शादी की।

पाकिस्तान की रहने वाली हैं मुशहाला

मूलतः मुशहाला पाकिस्तान की रहने वाली हैं, लेकिन उनकी शिक्षा विदेश में ही हुई है। वे लंदन स्कूल ऑफ़ इकोनॉमिक्स से ग्रेजुएट हैं। उनके पिता एम. ए हुसैन पाकिस्तान के जाने-माने इकोनॉमिस्ट हैं, वहीं उनकी मां रेहाना पाकिस्तान मुस्लिम लीग के महिला विंग की प्रेसिडेंट हैं।

दिल्ली के होटल से कर दिए गए थे बेदखल

यासिन और मुशहाला अपने बेटे के साथ दिल्ली आए थे। यहां वे एक होटल में गए, लेकिन होटल के मालिक ने उन्हें ठहरने से मना कर दिया था। एक रिपोर्ट के मुताबिक होटल मालिक यासिन की अलगाववादी सोच से नफरत करता था। जिस कारण उसने यासिन को ठहरने से मना कर दिया था।

आगे की स्लाइड्स में देखें मुशहाला और यासिन की चुनिंदा तस्वीरें